[{"text_idx": "#000011", "text": "Sut i ddod o hyd i niCyn-fyfyrwyr"}, {"text_idx": "#000014", "text": "Darganfyddwch ymchwil Prifysgol Wrecsam Glyndw\u0302r, gan ganolbwyntio ar effeithio ar ddatblygiad economaidd, cymdeithasol a diwylliannol."}, {"text_idx": "#000015", "text": "Cyfadran y celfyddydau gwyddoniaeth a thechnolegCyfadran y gwyddorau cymdeithasol a bywyd\nYngly\u0302n a\u0302\u2019r brifysgolCyn-fyfyrwyrEhangu MynediadYsgolion a CholegauSwyddi gweigionPartneriaethau academaiddCynaliadwyedd"}, {"text_idx": "#000016", "text": "Cyfadran y celfyddydau gwyddoniaeth a thechnolegCyfadran y gwyddorau cymdeithasol a bywyd"}, {"text_idx": "#000017", "text": "Darganfyddwch mwy am bwy ydym ni a beth rydym yn gwneud."}, {"text_idx": "#000019", "text": "Cafodd llofruddiaeth Stephen effaith ddwys ar agweddu\u2019r cyhoedd tuag at wahaniaethu hiliol ac anghydraddoldeb ac fe helpodd i ddatgelu hiliaeth sefydliadol o fewn y system cyfiawnder troseddol (Cottle, 2004; Savage, 2013). Amlygodd digwyddiadau 22ain Ebrill 1993, ac yn wir yr ymchwiliad hirfaith a ddilynodd, gatalog o fethiannau gan yr heddlu oedd yn arwain yr ymchwiliad (McLaughlin a Murji, 1999). Roedd y rhain yn cynnwys cyfuniad o anghymwyster proffesiynol, hiliaeth sefydliadol a methiant mewn arweinyddiaeth gan uwch swyddogion - gyda phob un wedi eu dogfennu\u2019n eang yn Adroddiad Macpherson (1999). Gwnaeth casgliad canolog yr adroddiad hirfaith hwn argymhellion allweddol i\u2019r Heddlu archwilio ymarfer a pholisi\u0308au\u2019r heddlu ac asesu a allai eu gweithredu o ran plismona cymunedau lleiafrifoedd ethnig greu neu gynnal patrwm o wahaniaethu (Macpherson, 1999; Foster et al, 2005). Wrth asesu effaith achos Stephen Lawrence, cafodd yr heddlu eu hatgoffa bod rhaid i blismona cymdeithas amrywiol fod yn briodol ac yn broffesiynol, gyda phob unigolyn sydd yn defnyddio gwasanaethau\u2019r Heddlu yn cael eu trin ag urddas a pharch (Macpherson, 1999; Lea, 2000)."}, {"text_idx": "#000020", "text": "Gan ddod a\u0302 syniadau pellach yn ymwneud a\u0302 hil i\u2019r ddadl, roedd adroddiad Macpherson (1999) yn nodi os yw hiliaeth i gael ei ddileu, \u2018rhaid creu awyrgylch newydd o hyder ac ymddiriedaeth ar y cyd\u2019 (Macpherson, 1999, adran 45.24). Cynigwyd bod raid i bawb yn y gymdeithas weithio gyda\u2019i gilydd ar y cyd ac mewn cytgord i atal hiliaeth rhag datblygu. Mae hyn yn gofyn am ddiwygio cyfiawnder troseddol yn gyfan gwbl, ac yn galw ar i bobl weithio gyda\u2019i gilydd i atal anghydraddoldeb a gwahaniaethu ar sail hil. Er mwyn ennyn ymddiriedaeth a hyder ymhlith cymunedau lleiafrifoedd ethnig, sydd yn aml yn gweld eu hunain yn dioddef gwahaniaethu gan union brosesau\u2019r system gyfiawnder troseddol, rhaid sicrhau tegwch a chyfartaledd ar draws pob rhan o\u2019r system gyfiawnder (Macpherson 1999)."}, {"text_idx": "#000021", "text": "Mae hyn yn galw am fri\u0302d newydd o weithwyr proffesiynol cyfiawnder troseddol sydd yn adnabod nad oes lle i gamgymeriadau\u2019r gorffennol i\u2019r dyfodol. Wrth geisio cyfiawnder, tegwch a chydraddoldeb, mae\u2019r gweithwyr proffesiynol yma i\u2019r dyfodol yn dal yr allwedd i greu gwell perthynas rhwng y system cyfiawnder troseddol a chymunedau amrywiol. Gan ddwyn gweledigaeth, syniadau newydd a meddwl goleuedig, gall gweithwyr proffesiynol cyfiawnder troseddol sydd newydd gymhwyso gychwyn ar eu gyrfa\u0302u gan wybod y bydd pobl o bob cefndir yn derbyn system gyfiawnder sydd yn weithdrefnol gyfiawn a theg. System gyfiawnder sydd wedi ei seilio ar uniondeb, ac un sydd yn gallu archwilio a barnu troseddau yn effeithiol ac yn ddiduedd, gan sicrhau bod hawliau\u2019r rhai dan amheuaeth a dioddefwyr yn cael eu hamddiffyn."}, {"text_idx": "#000022", "text": "Dylid gweld diwrnod Stephen Lawrence fel llwyfan i sbarduno newid, a gwneud hynny, drwy ysbrydoli cymdeithas sy\u2019n fwy cyfartal a chynhwysol. Cymdeithas sydd yn meithrin cyfleoedd i bobl ar y cyrion yn y DU. Boed i\u2019r diwrnod yma, a\u2019r holl ddyddiau i ddod, fod yn amser i gymryd safiad yn erbyn hiliaeth."}, {"text_idx": "#000023", "text": "Yn union fel y gwnaeth Stephen Lawrence cyn i\u2019w fywyd ddod i ben mor drasig, mae\u2019n bosib eich bod chi\u2019n meddwl am eich gobeithion, eich uchelgeisiau a\u2019ch proffesiwn. Ydych chi am ddechrau neu ddatblygu eich gyrfa mewn sector fel y system cyfiawnder troseddol? Hoffech chi herio hiliaeth drwy astudio ar gwrs ble mae\u2019r math yma o bynciau a dadleuon yn cael sylw helaeth? Os felly, beth am feddwl am astudio un o\u2019n graddau israddedig mewn Troseddeg a Chyfiawnder Troseddol, Y Gyfraith a Chyfiawnder Toseddol, neu Blismona Proffesiynol. Rydym hefyd yn cynnig gradd o\u0302l-radd mewn Troseddeg a Chyfiawnder Troseddol yn ogystal a\u0302 chyrsiau byr sydd yn archwilio Troseddau a Throseddwyr Drwg-enwog."}, {"text_idx": "#000025", "text": "Heddiw, gallwch wneud safiad yn erbyn hiliaeth drwy gefnogi Sefydliad Stephen Lawrence. Yma, mae\u2019r sefydliad yn gofyn eich bod yn derbyn yr her i wneud rhywbeth ystyrlon heddiw dros berson arall \u2013 gweithred syml o garedigrwydd sy\u2019n gallu goleuo diwrnod person arall. Mae\u2019n bosib hefyd yr hoffech addysgu eich hunan ynghylch hil a defnyddio\u2019r diwrnod pwysig yma i fyfyrio ar hil drwy ddiweddaru eich gwybodaeth a\u2019ch dealltwriaeth o faterion sy\u2019n ymwneud a\u0302 hil. Gallwch wneud hyn drwy fynd i wefan Diwrnod Stephen Lawrence."}, {"text_idx": "#000029", "text": "Buddsoddi yn eich dyfodol: 5 rheswm i astudio gradd yn PGW"}, {"text_idx": "#000030", "text": "Taith astudio myfyriwr Nyrsio Oedolion"}, {"text_idx": "#000032", "text": "Dewch o hyd i ni ar gyfryngau cymdeithasol"}]